13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 715 της 16/24 Νοεμ. 1964 (ΦΕΚ Α΄ 236) Περί επεκτάσεως των διατάξεων του άρθρ. 2 παρ. 5 του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών», εις τους εργατοτεχνίτας των κεραμοποιείων πλινθοποιείων και αγγειοπλαστείων. Έχοντες υπ’ όψιν: 1)Τας διατάξεις του άρθρ. 2 παρ. 5 του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών». 2)Την από 3/9/64 σύμφωνον γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής και  3)Την υπ’ αριθ.λ 690/64 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Οι εις τα κεραμοποιεία πλινθοποιεία, και αγγειοπλαστεία απασχολούμενοι εργατοτεχνίται των ακολούθων ειδικοτήτων:1)Καμινευταί, 2)Βουτηχτάδες, 3)Ανθρακείς και 4) εργάται ξηραντηρίων, δικαιούνται κατ’ έτος αδείας μετ’ αποδοχών περιλαμβανούσης ουχί ολιγωτέρας των 12 αλλεπαλλήλων εργασίμων ημερών. Εις τον αυτόν επί της Εργασίας Υπουργόν, ανατίθεμεν την δημοσίευσιν εκτέλεσιν του παρόντος. Βλ. και θέμα «Επίδομα Αδείας» τόμ. 15 σελ. 148,81. 